Foto's: Krugermunte tydens plaasaanval gebuit | Maroela Media
Een van die vertrekke in David en Ina Naude se huis wat op 26 Maart 2015 deur die aanvallers geplunder is Foto: Die Spoorsnyers, Facebook
"Die verdagtes het omstreeks 23:30 by die huis ingebreek terwyl die egpaar geslaap het," het kol. Ronel Otto, woordvoerder van die polisie, Saterdag aan Maroela Media gesê. "Die verdagtes het glo die egpaar met 'n mes en 'n koevoet gedreig."
Volgens Otto het die verdagtes geld geëis en die egpaar met 'n elektriese kabel vasgebind en in die badkamer toegesluit. "Die egpaar is ook met 'n ysterstaaf aangerand. Hulle het nie ernstige beserings opgedoen nie," het sy bygevoeg.
Otto het gesê die verdagtes het die huis geplunder en ongeveer R1 000 kontant, 'n televisiestel, twee selfone, juwele, 'n .38 Special-rewolwer en Krugermunte ter waarde van R30 000 gebuit. Sy het gesê David is 'n muntversamelaar.
Die Spoorsnyers, 'n groep vrywilligers wat die polisie bystaan en hul plaaslike gemeenskap ondersteun, het op Facebook gesê Ina kon 'n skêr in die badkamer in die hande kry om hulself te bevry. Sy het daarna glo die veiligheidshek in die gang met 'n byl oopgekap waarna hulle na die polisie kon gaan om hulp te kry.
Volgens die Spoorsnyers het die aanvallers toegang tot die huis verkry deur die voordeur en veiligheidshek met die koevoet oop te dwing. Die sleutel van die veiligheidshek in die gang het aan 'n hakie in die muur gehang en die verdagtes het 'n lang stok en draad gebruik om dit af te haak en die hek oop te sluit.
Die muur waar Ina Naude die veiligheidshek met 'n byl oopgekap het nadat hulle op 26 Maart 2015 in Mookgophong aangeval is Foto: Die Spoorsnyers, Facebook
'n Kluis is in David en Ina Naude se huis in Mookgophong gestroop toe hulle op 26 Maart 2015 aangeval is Foto: Die Spoorsnyers, Facebook
Die lang stok en draad wat die aanvallers gebruik het om die sleutel van die muurhakie af te haak Foto: Die Spoorsnyers, Facebook
Gaan seker die Krugermunte by " scrapmetal dealer" verkoop !
Gelukkig nie gemoor nie. Het net n koevoet en n mes gehad, maar nou het hulle n . 38 special rewower en nou gaan die poppe dans. MENSE KAN JUL DAN VERDOMP NIE HOORRRRRR NIE. Maak tog ook n beter plan met die sleutels van die veiligheidshek in die gang. En wat van n alarmstesel om jul uit die slaap uit wakker te ruk.
Ons regering, polisiedienste en regstelsel moet begin wakker word. Mense gaan nie meer al hierdie misdaad verdra nie. Hulle gaan begin om reg in eie hand te neem, want die mense wat wet en orde moet handhaaf DOEN dit nie. Misdadigers het meer regte en voorregte in ons land as hulle slagoffers!!!
Maroela.. Maroela.. Maroela.. lees jul self… Die 'verdagtes' hèt ondermeer krugermunte gebuit (nie na bewering nie maar hulle het dit wel gedoen…. Is hulle steeds net 'verdagtes' as hulle alles dit gedoen het? Dit is logies dat julle julself moet beskerm vir in case dit more ontmasker word as 'n ontydige April Fool grappie maar… ag ek dink julle is net so gefrustreerd daarmee as die lesers. (en nòu het hulle nog 'n rewower ook!) :-)
As jy so iets doen dan dink Ek jy is die selfsugtige mens op aarde dink glad nie aan sy medemens nie.. Sommer net vark al het jy aan depressie gely kon jy iemand daaroor ge praat het.. As die waar is wat hulle sê hy wou self moord pleeg is hy Absolute vark my mening.